ለሁለት የተከፈሉት የአንድነት ፓርቲ አመራሮች ለአንድ ፓርቲ በየፊናቸው ሁለት ጠቅላላ ጉባኤ ለመጥራት ተዘጋጅተዋል
ለሁለት የተከፈሉት የአንድነት ፓርቲ አመራሮች ለአንድ ፓርቲ በየፊናቸው ሁለት ጠቅላላ ጉባኤ ለመጥራት ተዘጋጅተዋል።የአንድነት ለዴሞክራሲና ለፍትህ/አንድነት ፓርቲ ለሁለት መከፈል በብሄራዊ ምርጫ ቦርድ ጠቅላላ ጉባኤ አካሂዳችሁ የውስጥ ችግራችሁን ፍቱ በሚል ውሳኔ ቢያገኝም ፓርቲው የውስጥ ችግሬን እፈታበታለሁ ያለው አካሄድም ሌላ የችግር ምንጭ ሆኗል።አሁን ፓርቲውን እየመሩ ያሉት አመራሮች ስለ አመራረጣቸው ህጋዊነት ጥያቄ በመነሳቱ፥ የፓርቲው የብሄራዊ ምክር ቤት አባል እንዲሁም የምስራቅ ቀጠና አስተባባሪ አቶ አየለ ስሜነህ ይህ ጥያቄ የአንድነትን የበላይ አመራሮችን ማፋጠጡን ተናግረዋል።ህጋዊ አይደሉም የተባሉት የፓርቲው አመራሮች ከነገ በስቲያ ጠቅላላ ጉባኤ ለማካሄድ ሲወስኑ፥ በሌላ ወገን ያሉት የፓርቲው አመራሮች ደግሞ የእሁዱን ጠቅላላ ጉባኤ ህጋዊ አይደለም በማለት ተቃውመውታል።ፓርቲውም ፕሬዚዳንት የመሻርና የመሾም ጥያቄን መሻገር አቅቶት ለሁለት ተከፍሏል።አቶ አየለ እንደሚናገሩት ፓርቲው በሁለት አካላት መዘውር ወስጥ የገባ ሲሆን፥ አንድኛው ክንፍም ከሃገር ውጭ ባሉ ሰዎች እጅ መዘወር ጀምሯል።ቀጥሎ በፓርቲው የአዲስ አበባ ምክር ቤት አባልና የአስሩም ክፍለ ከተሞች ሰብሳቢና ጸሃፊ ወጣት ሰፊው መኮንን እንደጠሰው አሁን ላለው ከፍተኛ አለመግባባት በፓርቲው ውስጥ ግልጽነትና ተጠያቂነት ያለው የውስጥ ኦዲት አለመኖር እንዲሁም ስር የሰደደ ሙስና ምክንያቶች ናቸው።የዚህ ሁሉ ህጋዊ ያልሆነ አካሄድ ፓርቲውን በመጭው ግንቦት ወር በሚካሄደው ሃገር አቀፍ ምርጫ በማይወዳደርበት ቁመና ላይ እንዲቀመጥ አስገድዶታል የሚሉት ደግሞ የፓርቲው የምእራብ ኢትዮጽያ አደራጅ አቶ ብርሃኑ ፈካና ናቸው ።ምርጫ ቦርድ የውስጥ ችግሩን በውስጥ መፍታት ስላልተቻለው አንድነት ውይይትን መፍትሄ ያደረገ መንገድ ቀይሶ በሁለቱም ወገን ያሉትን አመራሮች ፊት ለፊት ለማነጋገር የጣረ ቢሆንም አመራር ላይ ባለው ክፍል እንቢተኝነት የፊት ለፊት ውይይቱ ሳይሳካ መቅረቱም ይናገራሉ።የመጨረሻው ውሳኔም በተናጥል ውይይቱ ላይ ተመስርቶ አንድነት የአመራር ምርጫው ህጋዊ አይደለም፣ የአሁኖቹ አመራሮችም ህጋዊ አይደሉም የሚል ውሳኔን ተከትሎም ጥር 4 የውሳኔው መተግበሪያ ቀን ሆና ተወሰነች።በምርጫ ቦርድ ህጋዊ አይደለም የተባለው የፓርቲው አመራርም ከነገ በስቲያ እሁድ ጠቅላላ ጉባኤ መጥራቱ ተጠቁሟል።በጠቅላላ አሁናዊውን የፓርቲን አመራር በተናጥል የአቶ በላይ ፈቃዱን የፓርቲው ፕሬዝዳንትንት ህጋዊ አይደለም ብለው የሚሉት የፓርቲው አመራሮች አቶ አየለ እና አቶ ሰፊው፤ ህጋዊ ያልሆነው አመራር ጠቅላላ ጉባኤ ሊጠራ አይችልም ባይ ናቸው።በብሄራዊ ምርጫ ቦርድ የሚታወቀው አንድነት ፓርቲ አንድ ቢሆንም ፓርቲው በውስጥ ችግር ለሁለት ተከፍሏልና በየጎራቸው የቆሙት አመራሮች በየፊናቸው ጠቅላላ ጉባኤ ስለመጥራት እየተናገሩ ነው።በምርጫ ህጉ መሰረት አንድ የፖለቲካ ፓርቲ ጠቅላላ ጉባኤ ሲጠራ፣ ምርጫ ቦርድ በታዛቢነት ሊገኝ የሚገባ ሲሆን፥ ይህ እንዲሆንም ጠቅላላ ጉባኤ አድራጊ ፓርቲው ግዜና ቦታን ጠቅሶ ቦርዱን በታዛቢነት መጥራት ይኖርበታል።ይህ ህጋዊ መንገድ እና ጥያቄ የብሄራዊ ምርጫ ቦርድ ምክትል ሰብሳቢ ዶክተር አዲሱ ገብረ እግዚኣብሄር እንደገለፁት ፓርቲው እስከ ምሽት 11 ድረስ ለምርጫ ቦርድ ስለ ጠቅላላ ጉባኤው አለማሳወቁን ገልፀዋል።በአመራሮች የአመራረጥ ሂደት ህጋዊነት አመራሮቹና አባላቱ ለሁለት የተከፈሉት አንድነት ፓርቲ፣ የውስጥ ችግሩን ይፈታበታል የተባለው የጠቅላላ ጉባኤ ጥሪም የመከፋፈል ግድግዳ ሆኖበታል።ይህ በእንዲህ እንዳለ በብሄራዊ ምርጫ ቦርድ የፓርቲው ችግር መፍቻና ወደ ግንቦቱ የምርጫ ፉክክር መም መመለሻ የተባለችው ጥር 4 ሁለት ቀናት ብቻ ቀርተውታል።(ኤፍ.ቢ.ሲ)